ફિલ્મના ડાયલોગ તમને હચમચાવી દેશે. ડિરેક્શન અને સ્ક્રીનપ્લે સહજ છે. ફર્સ્ટ હાફ થોડો સ્લૉ છે પરંતુ સ્ટોરી જ્યારે સેકન્ડ હાફમાં કોર્ટ રુમ ડ્રામામાં પહોંચે છે તો તમે સીટ પરથી હલી નહીં શકો. ફિલ્મમાં એક્ટિંગ એટલી સારી છે કે તમને લાગશે નહીં કે તમે ફિલ્મ જોઈ રહ્યા છો. મુરાદ અલી મોહમ્મદના રોલને ઋષિ કપૂરે ન્યાય આપ્યો છે. પોતાની દેશભક્તિ સાબિત કરવાની વેદનાને અત્યંત સારી રીતે દર્શાવવામાં આવી છે. બિલાલના રોલમાં મનોજ પાહવાની નિર્દોષતા અને લાચારી દર્શકોને ઈમોશનલ કરી દશે. તાપસીએ એક વહુ અને વકીલ બન્ને રોલમાં અદ્દભુત એક્ટિંગ કરી છે.